ຮອງປະທານສະພາແຫ່ງຊາດ ອວງຈູລືວ ຕ້ອນຮັບຄະນະກຳມາທິການສັນຕິພາບແລະສາມັກຄີ ລາວ
ທ່ານ ອວງຈູລືວ ຮອງປະທານສະພາແຫ່ງຊາດ
ຕ້ອນຮັບທ່ານ ຄຳພັນ ສິມມາລາວົງ. (ພາບ: DinhNam)
ຕອນບ່າຍວັນທີ 27/10, ຢູ່ສຳນັກງານສະພາແຫ່ງຊາດ ຫວຽດນາມ, ທ່ານ ອວງຈູລືວ ຮອງປະທານສະພາແຫ່ງຊາດ ຫວຽດນາມ ໄດ້ໃຫ້ການຕ້ອນຮັບຄະນະກຳມາທິການສັນຕິພາບ ແລະ ສາມັກຄີແຫ່ງ ສາທາລະນະລັດ ປະຊາທິປະໄຕ ປະຊາຊົນ ລາວ ໂດຍທ່ານ ຄຳພັນ ສິມມາລາວົງ ປະທານຄະນະກຳມາທິການສັນຕິພາບ ແລະ ສາມັກຄີ ເປັນຫົວໜ້າຄະນະ, ພວມຢ້ຽມຢາມ ແລະ ເຮັດວຽດຢູ່ ຫວຽດນາມ ໃນລະຫວ່າງວັນທີ 26 – 30/10/2015. ທີ່ການຕ້ອນຮັບ, ທ່ານຮອງປະທານສະພາແຫ່ງຊາດ ອວງຈູລືວ ຢືນຢັນວ່າ: ຫວຽດນາມ ຈະເຮັດຈົນສຸດຄວາມສາມາດຂອງຕົນ ເພື່ອພ້ອມກັບພັກ, ລັດ ລາວ ສືບຕໍ່ນຳສາຍພົວພັນມິດຕະພາບທີ່ເປັນມູນເຊື້ອລະຫວ່າງ 2 ປະເທດນັບມື້ນັບປັບປຸງ ແລະ ພັດທະນາ, ເຂົ້າສູ່ລວງເລິກ, ມີປະສິດທິຜົນ ແລະ ແທດຈິງກ່ວາ. ທ່ານຮອງປະທານສະພາແຫ່ງຊາດ ອວງຈູລືວ ເນັ້ນໜັກວ່າ: ຫວຽດນາມ ຍາມໃດກໍສ້າງເງື່ອນໄຂສະດວກ ເພື່ອໃຫ້ບັນດາອົງການຈັດຕັ້ງປະຊາຊົນ ຫວຽດນາມ ມີບັນດາການເຄື່ອນໄຫວຮ່ວມມື, ໜູນຊ່ວຍບັນດາເພື່ອນມິດ ລາວ ເພື່ອແນໃສ່ເພີ່ມທະວີສາຍພົວພັນລະຫວ່າງປະຊາຊົນ 2 ປະເທດ ຫວຽດນາມ - ລາວ ຢ່າງແໜ້ນແຟ້ນ.
ສ່ວນທ່ານ ຄຳພັນ ສິມມາລາວົງ ປາດຖະໜາຢາກໃຫ້ຄະນະກຳມາທິການສັນຕິພາບ ຫວຽດນາມ ແລະ ຄະນະກຳມາທິການສັນຕິພາບ ແລະ ສາມັກຄີ ລາວ ສືບຕໍ່ແລກປ່ຽນການຮ່ວມມື ເພື່ອບັນລຸໄດ້ໝາກຜົນອັນດີງາມ, ປະກອບສ່ວນປັບປຸງສາຍພົວພັນທີ່ເປັນມູນເຊື້ອແບບພິເສດ ລາວ - ຫວຽດນາມ.
(ແຫຼ່ງຄັດຈາກ VOV)